Fii-skaala

Fii-skaala ehk φ-skaala on geoloogias kasutatav terasuurust kirjeldav logaritmiline skaala.

Fii-skaala põhineb Uddeni-Wentworthi skaalal. Fii väärtused arvutatakse vastavalt valemile: φ=–log2d, kus d on terasuurus millimeetrites. 

Miinusmärk on logaritmi ees selleks, et levinumate setete, näiteks liiva φ-väärtused ei oleks negatiivsed. Seega vastab φ suurematele väärtustele  väiksem terasuurus ja vastupidi. Liiva terasuurus jääb vahemikku 1/16...2 mm, mis φ-skaalal on 4...–1. 

Fii-skaala ja sellega seotud Uddeni-Wentworthi skaala on geoloogias kõige laiemalt levinud setete terasuuruse hindamise skaalad.

Fii-skaala lõi aastal 1934 William Christian Krumbein.Krumbein, W. C. (1934). Size frequency distributions of sediments. Journal of sedimentary petrology. v. 4. Lk 65–77.

Vaata ka
Terasuurus
Uddeni-Wentworthi skaala

Viited

Kategooria:Sedimentoloogia
Kategooria:Skaalad